Is-soru Franċiża, Lucile Randon, li hi l-aktar persuna anzjana fl-Ewropa, rnexxielha tfiq mill-coronavirus, ftit jiem qabel ma' tagħlaq 117 sena. Randon, li bħala soru ngħatat l-isem ta' Sister Andre fl-1944, ttestjat pożittiva għall-virus fis-16 ta' Jannar għalkemm ma kelliex sintomi tal-COVID-19. F'intervista lill-media Franċiża Sister Andre, li hi għamja u tagħmel użu mis-siġġu tar-roti, qalet li lanqas biss irrealizzat li kellha l-virus. Wara li ttestjat pożittiva hi kellha titpoġġa f'iżolament fir-residenza fejn qed tgħix f'Toulon, fin-nofsinhar ta' Franza. Fl-intervista hi qalet wkoll li tinsab ħerqana sabiex tiċċelebra għeluq sninha għada, l-Ħamis 11 ta' Frar, għalkemm taf li din l-okkażżjoni se jkollha tgħaddijha ma' inqas nies mis-soltu minħabba l-pandemija. Ritratt: Youtube Kelliem għar-residenza fejn tgħix Sister Andre, qal li ma uriet l-ebda forma ta' biża' mill-virus u li minflok uriet tħassib għar-residenti l-oħra. Sister Andre twieldet fi Frar tal-1904 u hi meqjusa bħala l-aktar persuna anzjana fl-Ewropa u t-tieni l-aktar anzjana fid-dinja.